REJTŐ MÁRIA
Vargabokorban és környékén az imaház elkészülte előtti évtizedekben (is) igére
szomjazó, élő hitű evangélikus családok éltek. A körzet akkori lelkésze sokféle módon igyekezett ezt kielégíteni, így több alkalommal is meghívott szolgálattevőket; Rejtő Mária nénit is, aki magánházaknál végezte esténként az evangelizáció szolgálatát. A tudósító máig jól emlékszik arra az estére (melyre az akkor még élő, idős szüleit is elvihette), amikor a szolgálat közben „kidurrant” a csillár égője, s elment az áram a lakásban, de az igehirdetés tovább folyt: Mária néni kis zseblámpája fényénél olvasta a Szentírást és a jelenlévők átélhették: „Lábam előtt mécses a te igéd, ösvényem világossága” (Zsolt 119,105)! Mindez Veres Jánosék házában történt.
Forrás: https://nyiregyhaza.lutheran.hu/wp-content/uploads/2022/08/Hirmondo-2022-4-augusztus.pdf   4. oldal